31989D0506
L 247/34
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 18 юли 1989 година
относно сертификата на хибридните свине за разплод, тяхната сперма, яйцеклетки и ембриони
(89/506/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 88/661/ЕИО на Съвета от 19 декември 1988 г. относно зоотехническите стандарти, приложими за животни за разплод от рода на свинете (1), и по-специално член 9 и член 10, параграф 1, петото тире от нея,
като има предвид, че е необходимо да се определят данните, които трябва да бъдат включени в сертификата; като има предвид, че е необходимо да се предвидят образец на сертификат и условията, при които данните могат да бъдат попълнени в документите, придружаващи хибридните свине за разплод, тяхната сперма, яйцеклетки и ембриони;
като има предвид, че мерките, предвидени в настоящото решени,е са в съответствие със становището на Постоянния комитет по зоотехника,
ПРИЕ НАСТОЯЩОТО РЕШЕНИЕ:
Член 1
Следните данни са предвидени в сертификата за хибридни свине за разплод:
-
издаващ орган,
-
входящ номер в родословната книга,
-
дата на издаване,
-
система за идентификация,
-
идентификация,
-
дата на раждане,
-
генетичен тип, линия,
-
пол,
-
име и адрес на животновъда,
-
име и адрес на притежателя.
Член 2
1. Данните, посочени в член 1, могат да бъдат включени:
а)
в сертификат, съответстващ на образеца в приложение I;
б)
в документите, придружаващи хибридните свине за разплод. В този случай компетентният орган удостоверява, че данните, определени в член 1, се съдържат в документите чрез следната формулировка:
„Долуподписаният удостоверява, че тези документи съдържат данните, посочени в член 1 от Решение 89/506/ЕИО на Комисията.“
2. Данните за хибридните свине за разплод с едно и също родословие могат да бъдат представени в един сертификат или в документацията, която придружава пратката животни със същия произход и със същото местоназначение. Образецът на сертификата, показан в приложение I, съответно се адаптира.
Член 3
Следните данни се посочват в сертификата за сперма от хибридни свине за разплод:
-
всички данни, посочени в член 1, отнасящи се нереза, който предоставя спермата,
-
информация, позволяваща идентифициране на спермата, датата на вземането ѝ и имената и адресите на центъра за трансфер на спермата и на получателя.
Член 4
Данните, предвидени в член 3, могат да бъдат посочени:
1.
в сертификат, съответстващ на образеца в приложение II;
2.
в документи, придружаващи спермата от хибридни свине за разплод. В този случай компетентният орган удостоверява, че данните, определени в член 3, се съдържат в документите чрез следната формулировка:
„Долуподписаният удостоверява, че тези документи съдържат данните, посочени в член 3 от Решение 89/506/ЕИО на Комисията.“
Член 5
Следните конкретни данни се посочват в сертификата за яйцеклетки от хибридни свине за разплод:
-
всички данни, посочени в член 1, отнасящи се до донора свиня, която предоставя яйцеклетките,
-
информация, която позволява идентификация на яйцеклетките, датата на събирането им и имената и адресите на център за трансфер на яйцеклетки и на получателя.
Ако има повече от една яйцеклетка в пайета, това трябва да бъде ясно посочено, а всички яйцеклетки трябва да имат един и същ произход.
Член 6
Данните, предвидени в член 5, могат да бъдат посочени:
1.
в сертификат, съответстващ на образеца в приложение III;
2.
в документи, придружаващи яйцеклетките от хибридни свине за разплод. В този случай компетентният орган удостоверява, че данните, определени в член 5, се съдържат в документите чрез следната формулировка:
„Долуподписаният удостоверява, че тези документи съдържат данните, посочени в член 5 от Решение 89/506/ЕИО на Комисията.“
Член 7
Следните данни се посочват в сертификата за ембриони от хибридни свине за разплод:
-
всички данни по член 1, отнасящи се до донора свиня и оплождането,
-
информация, която позволява идентификация на ембрионите, дата на осеменяване или оплождане, датата на вземане и имената и адресите на центъра за трансфер на ембриони и на получателя.
Ако има повече от един ембрион в пайета, това трябва да бъде ясно посочено, а всички ембриони трябва да имат един и същ произход.
Член 8
Данните, предвидени в член 7, могат да бъдат посочени:
1.
в сертификат, съответстващ на образеца в приложение IV;
2.
в документи, придружаващи ембрионите от хибридни свине за разплод. В този случай компетентният орган удостоверява, че данните, определени в член 7, се съдържат в документите чрез следната формулировка:
„Долуподписаният удостоверява, че тези документи съдържат данни, посочени в член 7 от Решение 89/506/ЕИО на Комисията.“
Член 9
Адресати на настоящото решение са държавите-членки.
Съставено в Брюксел на 18 юли 1989 година.